Ի պատասխան մեր հարցման, ՀՀ ոստիկանությունն արձագանքել է․ «Ս/թ․ մայիսի 8-ից օգոստոսի 1-ն ընկած ժամանակահատվածում, համաձայն ՀՀ ոստիկանության ինֆորմացիոն կենտրոնի պահոցներում եղած տեղեկատվության՝ ՀՀ տարածքում հետախուզում է հայտարարվել 1882 անձի նկատմամբ, որոնցից՝ 1451-ը պարտապաններ են, 266 անձ հետախուզվում է ՀՀ քր․ օր-ի 327 հոդվածի (Ժամկետային զինվորական ծառայությունից, վարժական հավաքներից կամ զորահավաքներից խուսափելը) հատկանիշներով, իսկ 165 անձի նկատմամբ հետախուզում է հայտարարվել ՀՀ քր․օր-ով նախատեսված տարբեր հանցագործություններ կատարելու համար, որոնցից 4-ը նախկին բարձրաստիճան պաշտոնյաներ են։ Նույն ժամանակահատվածում միջազգային հետախուզում է հայտարարվել 27 անձի նկատմամբ»։ Իսկ ահա նույն ժամանակահատվածում պարզվում է, որ ՀՀ ոստիկանության ինֆորմացիոն կենտրոնի տվյալների համաձայն՝ ՀՀ տարածքում ընդհանուր առմամբ հայտնաբերվել է 1286 հետախուզվող, որոնցից 535-ը պարտապաններ են, 482-ը հետախուզվել են ՀՀ քր․ օր-ի 327 հոդվածի մեղադրանքով, 269-ը` ՀՀ քր․օր-ով նախատեսված այլ հանցագործություններ կատարելու մեջ մեղադրվելու համար, իսկ նախկինում բարձրաստիճան պաշտոնյա հանդիսացող հետախուզվող անձինք չեն հայտնաբերվել։